Document ID: 31986R2009

31986R2009
L 172/1
SLUŽBENI LIST EUROPSKE UNIJE
24.06.1986.
UREDBA VIJEĆA (EEZ) br. 2009/86
od 24. lipnja 1986.
o sklapanju Sporazuma o suradnji između Europske ekonomske zajednice, s jedne strane, i zemalja potpisnica Općeg ugovora o gospodarskoj integraciji Srednje Amerike (Kostarike, El Salvadora, Gvatemale, Hondurasa i Nikaragve) te Paname, s druge strane
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegove članke 113. i 235.,
uzimajući u obzir prijedlog Komisije,
uzimajući u obzir mišljenje Europskog parlamenta,
budući da bi Zajednica, radi postizanja svojih ciljeva u području vanjskih gospodarskih odnosa, trebala odobriti Sporazum o suradnji sa zemljama potpisnicama Općeg ugovora o gospodarskoj integraciji Srednje Amerike i Paname;
budući da određeni oblici gospodarske suradnje predviđeni Sporazumom prelaze ovlasti za djelovanje predviđene Ugovorom u području zajedničke trgovinske politike,
DONIJELO JE OVU UREDBU:
Članak 1.
Ovim se u ime Zajednice odobrava Sporazum o suradnji između Europske ekonomske zajednice, s jedne strane, i zemalja potpisnica Općeg ugovora o gospodarskoj integraciji Srednje Amerike (Kostarike, El Salvadora, Gvatemale, Hondurasa i Nikaragve) te Paname, s druge strane.
Tekst Sporazuma priložen je ovoj Uredbi.
Članak 2.
Predsjednik Vijeća izdaje obavijest predviđenu člankom 11. Sporazuma (1).
Članak 3.
Zajednicu u Zajedničkom odboru za suradnju predviđenom člankom 7. Sporazuma predstavlja Komisija kojoj pomažu predstavnici država članica.
Članak 4.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 24. lipnja 1986.

Labels: 18
15
19
5